Marshmallow

Marshmallow utawi manisan kenyal inggih punika dhaharan mawi tèkstur kados busa ingkang lembut kanthi manéka wujud, rasa, lan warna.Brown Amy.Understanding Food:Principles and Preparation.4th ed.United States of America:Thomson Wadsworth.2008. Marshmallow manawi dipundhahar lèlèh wonten ing tutuk amargi punika asil saking campuran gula utawi sirup jagung, putih tigan, gelatin, gom arab, lan bahan perasa ingkang dipunkocok dumugi mekar. Marshmallow punika kalebet makanan ringan ingkang asring dipuntedhi bibar dipunpanggang wonten ing api unggun. Manawi dipunpanggang, pérangan njawi saking marshmallow punika nglampahi karamelisasi déné wonten ing pérangan njero punika radi cair. Dangunipun manggang punika gumantung selera, wiwit saking namung sekdhik éwah warna dumugi manisan kenyal terang lan radi gosong. Resep kanggé damel manisan kenyal wonten langkung saking 1.000 cara ingkang béda.Brown Amy. Understanding Food:Principles and Preparation.2nd ed.United States of America:Wadsworth – Thomson Learning.2004

 Sajarah 
Resep tradhisional manisan kenyal punika boten mawi gelatin, nanging ngginakaken sari akar taneman semak Althaea (génus) / marshmallow (Althea officinalis), saéngga dhaharan punika dipunwastani marshmallow.Situs Candyusa. Bapak kadhokteran, Hippocrates ngginakaken marshmallow kanggé nambani memar lan kelangan getih.Situs Encyclopedia: Marshmallow. Dioscorides nyerat babagan sipat-sipat saénipun marshmallow, déné Horace ngalem laksatif saking godhong lan oyot taneman mau. Dhokter Romawi ngginakaken marshmallow kanggé nambani gerah waja, cokotan gegremet, bengkak amargi kadhemen, lan kulit ingkang kénging iritasi. Penduduk Cina, Mesir, lan Roma dhahar manéka jinis marshmallow. Penduduk Prancis dhahar kembang lan godhong kanthi wujud salad. Marshmallow rumiyin punika kanggé nambani gerah waja, cokotan gegremet, gangguan pencernaan, lan diare ing Éropah nalika abad tengahan. Nalika bayi nembé tuwuh wajanipun ugi dipunparingi marshmallow.

Bibar Alex Doumak matenaken prosès anggènipun ekstrusi ing taun 1948, manisan kenyal wiwit dipundamel ing pabrik mawi mesin ekstrusi. Asilipun punika wujud manisan kenyal awujud silinder ingkang dipuntugel-tugel lan dipungulingaken ing campuran glepung jagung lan gula alus. Sapunika, manisan kenyal dipunremeni déning anak-anak ugi tiyang diwasa. Saged dipundhahar langsung kemawon ugi saged dipunlebetaken ing unjukan (cokelat susu, café mocha), dipundamel kue lan gula-gula (biskuit Mallomars, Peeps), utawi minangka penghias sajean panutup.

 Jinis 
Tipe manisan kenyal ingkang kathahipun dipundamel punika: manisan kenyal timbul (extruded marshmallow), manisan kenyal endapan (deposited marshmallow), manisan kenyal tugelan ( cut marshmallow), manisan kenyal butiran (grained marshmallow ), nougat, manisan kenyal kue busa ( marshmallow-meringues) lan biskuit sarta isi kue wafel ( wafer ).Situs Pkseinteraktif : Lebih Jauh dengan Marshmallow . Produk-produk mau, béda babagan tekstrur, formulasi, bahan ingkang dipun-ginakaken, lan tingkat aerasi.Situs Republika: Marshmallow yang Menggoda .

Kandhutan (/100 gr)Ékan Air16,4 grProtein    1,8 gr    Lemak0,2 grKadar abu0,3 grKarbohidrat81.3 grKalori318 kkal Serat0,1 gr Gula57,56 gr Sodium 80 mg 

 Cathetan suku 

 Pranala njawi 
 Marshmallow yang Perlu Diwaspadai HalalGuide LPPOM-MUI
 Cooking For Engineers: Marshmallows  Resep lengkap langkah demi langkah
 How do they make marshmallows? Penjelasan cara pembuatan di HowStuffWorks.com
 Sejarah Marshmallow
 Marshmallow  Situs web National Confectioners Association


Kategori:Dhaharan
Kategori:Permen